માનવમિત્ર,પટના:ઓસ્ટ્રેલિયામાં ચાલી રહેલા કોમનવેલ્થ ગેમમાં બિહારની શૂટર શ્રેયસી સિંહ ગોલ્ડ મેડલ જીતી ગઈ છે. શ્રેયસી સિંહે મહિલાઓની ડબલ ટ્રેપ કોમ્પીટિશનમાં ગોલ્ડ મેડલ જીત્યો છે. તેણે 96+2 નો સ્કોર કરીને ભારતને ગોલ્ડ મેડલ અપાવ્યો છે. મીડિયા સાથેની વાતચીતમાં શ્રેયસીએ તેની સફળતાનો શ્રેય કોચ, માતા અને બહેનને આપ્યો છે. શ્રેયસીએ જણાવ્યું કે, ઘણી તકલીફો સહન કર્યા પછી પણ મારી માતાએ મને હંમેશા સપોર્ટ કર્યો છે અને તેથી જ હું સફળ થઈ શકી છું. શ્રેયસી પૂર્વ કેન્દ્રીય મંત્રી દિગ્વિજય સિંહની દીકરી છે. શ્રેયસી નવમાં ધોરણમાં ભણતી હતી ત્યારે તેણે પિતાને કહ્યું હતું કે, હું શૂટિંગ કરવા માગુ છું.અંતે નોંધનીય છે કે, 2010માં તેના પિતા કોમનવેલ્થ ગેમની ઈવેન્ટમાં ગયા હતા અને ત્યાં બ્રેઈન હેમરેજના કારણે તેમનું મોત થયું હતું.